# Διεθνές Αεροδρόμιο Κεφλαβίκ

### Από τη Βικιπαίδεια, την ελεύθερη εγκυκλοπαίδεια

Το Διεθνές Αεροδρόμιο Κεφλαβίκ (στα ισλανδικά Keflavíkurflugvöllur, γνωστό επίσης και ως Flugstöð Leifs Eiríkssonar) είναι το μεγαλύτερο αεροδρόμιο στην Ισλανδία. Βρίσκεται κοντά στην πόλη Κεφλαβίκ, περίπου 50 χιλιόμετρα από το Ρέυκιαβικ. Διαθέτει τέσσερεις διαδρόμους, δύο των 3065 μ × 60 μ και δύο των 3054 μ × 60 μ . Η περιοχή του αεροδρομίου είναι περίπου 25 τετραγωνικά χιλιόμετρα και εντάσσεται στην αμυντική περιοχή του ΝΑΤΟ.

Το αεροδρόμιο διαθέτει ενδιαφέρουσα ιστορία. Κατασκευάστηκε από τον αμερικανικό στρατό κατά τον Β΄ Παγκόσμιο Πόλεμο και άνοιξε στις 23 Μαρτίου 1943. Κατά τη διάρκεια του πολέμου εξυπηρετούσε μόνο στρατιωτικούς σκοπούς αλλά σύντομα μεταπολεμικά έγινε δημοφιλές ανεφοδιαστικό αεροδρόμιο για αεροπλάνα που διέσχιζαν τον Ατλαντικό. Μετά από μια σύντομη απόσυρση οι αμερικανικές δυνάμεις επανήλθαν στο Κεφλαβίκ και εξαιτίας της στρατηγικής του θέσης συνεχίζουν να χρησιμοποιούν το αεροδρόμιο μέχρι σήμερα. Το αεροδρόμιο μάλιστα χρηματοδοτείται ακόμη μερικά από δολλάρια της αμερικανικής φορολογίας, αν και η Ισλανδική κυβέρνηση αυξάνει το μερίδιό της συνεχώς. Οι ταξιδιώτες που διέσχιζαν το σταθμό ήταν υποχρεωμένοι να σταματούν σε αμερικανικούς ελέγχους και να επιδεικνύουν τα διαβατήριά τους σε στρατιώτες μέχρι τα μέσα της δεκαετίας του 1980, γεγονός που προκαλούσε μεγάλη δυσαρέσκεια στους Ισλανδούς.

Κατά τις δεκαετίες του '60 και του '70 έλαβαν χώρα πλείστα συλλαλητήρια διαμαρτυρίας για την αμερικανική παρουσία στην Ισλανδία (και ιδιαίτερα στο Κεφλαβίκ) και κάθε χρόνο εκατοντάδες, και μερικές φορές χιλιάδες, περπατούσαν τον δρόμο των 50 χλμ προς το Κεφλαβίκ τραγουδώντας "Ísland úr NATO, herinn burt" (κατά λέξη: Η Ισλανδία έξω από το ΝΑΤΟ, έξω ο στρατός) . Μια από τους πιο γνωστούς συμμετέχοντες ήταν και η Βιγκντίς Φιννμπογκαντόττιρ ( Vigdís Finnbogadóttir ), η οποία αργότερα έγινε η πρώτη γυναίκα πρόεδρος της Ισλανδίας.

Αν και ο πληθυσμός της Ισλανδίας είναι περίπου μόνο 300.000, υπάρχουν προγραμματισμένες πτήσεις από και προς 7 τοποθεσίες στις ΗΠΑ (6 στην ανατολική ακτή και 1 ατην δυτική ακτή) και 16 πόλεις στην Ευρώπη. Πρέπει να σημειωθεί πως το Αεροδρόμιο Κεφλαβίκ εξυπηρετεί μόνο διεθνείς πτήσεις - οι εγχώριες πτήσεις και αυτές πρός την Γροιλανδία και τα Νησιά Φερόε πραγματοποιούνται από το αεροδρόμιο του Ρέυκιαβικ. Οι βασικοί μεταφορείς είναι η Icelandair και η Iceland Express.

## [Επεξεργασία] Δεδομένα

- Αριθμός επιβατών που διασχίζουν το αεροδρόμιο (2000): 1.455.706
- Φορτία μέσω του αεροδρομίου (2003, σε τόννους): 40.554

## [Επεξεργασία] Εξωτερικές συνδέσεις

- Διεθνές Αεροδρόμιο Κεφλαβίκ

Ανακτήθηκε από "http://el.wikipedia.org../../../%CE%B4/%CE%B9/%CE%B5/%CE%94%CE%B9%CE%B5%CE%B8%CE%BD%CE%AD%CF%82_%CE%91%CE%B5%CF%81%CE%BF%CE%B4%CF%81%CF%8C%CE%BC%CE%B9%CE%BF_%CE%9A%CE%B5%CF%86%CE%BB%CE%B1%CE%B2%CE%AF%CE%BA_2ac2.html"

Κατηγορίες: Διεθνή αεροδρόμια | Ισλανδία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- 日本語
- Nederlands
- Polski